**Slovenské elektrárne, a.s.**

Obstarávanie elektro a SKR technológie

Závod Atómové elektrárne Bohunice, 919 31 Jaslovské Bohunice, Slovenská republika

T +421 33 597 2109

**Otázky a odpovede v súťaži Rokovanie konanie so zverejnením**

**Predmet obstarávania*:***Výmena rozvodní 7BCA, 7BCB

**Označenie vo VVO**: Vestník č. 201/2021 zo dňa 30.8.2021 pod označením 42012-MRT

V súlade s čl. 12 Súťažných podkladov bola dostatočne vopred doručená nasledovná otázka uchádzača, ktorú Vám týmto postupujeme aj spolu s odpoveďou:

1. **Otázka:**V rozsahu zadania, v časti Technická špecifikácia pre nákup (TS/52010/2020/M19061/97) je požadované:
v bode 4.1.2, odstavec 1.) - Vykonať revíziu Úvodného projektu s cieľom doplniť do rozvodne 7BCA a 7BCB vypínač vn na rezervné magistrály prvého bloku, t.j. na zapuzdrené vodiče 7BCA00:W11, 7BCB00:W11, úpravy LOP (logickej ochrany prípojníc) a systému chránenia v súvislosti s doplnením vypínača na rezervné magistrály prvého bloku,

v bode 4.1.2, odstavec 4.) - Vo väzbe na tento projekt, vykonať revíziu príslušnej časti dokumentácie Úvodného projektu EMO12, v rámci ktorej vypracovať aj analýzu dynamických javov na RNVS po HAZR vrátane EMO34, pre potvrdenie úspešnosti samonabiehania pohonov vrátane kontroly činnosti nastavenia automatík a ochrán VS a stanovení odporúčaní a obmedzení pre prevádzku 4. blokového RNVS.

Otázka: Kto je oprávnený vykonať zmeny v úvodnom projekte, máme za to že Generálny projektant, ktoré bude objednávateľ akceptovať, preto prosíme o kontakt na oprávnenú osobu (spoločnosť) pre EMO12 a EMO34?

**Odpoveď:**

Oprávneným vykonať zmeny v Úvodnom projekte musí byť len spoločnosť, ktorá má s uvedeným plnením skúsenosti a zodpovedá za výkon činnosti v zmysle Atómového zákona č. 541/2004 Z.z.

Spoločnosť musí disponovať v zmysle Technickej špecifikácie Osvedčením o odbornej spôsobilosti podľa §5 ods. 1 písm. a) alebo písm. b) 4 zákona č. 138/1992 Z.z. o autorizovaných architektoch a autorizovaných stavebných inžinieroch.